Diari Oficial de la Generalitat Valenciana


Sumari del DOGV 4034, del 03-07-2001 (2001/6492)

RESOLUCIÓ de 27 de juny de 2001, del director general de Comerç i Consum, sobre renovació dels òrgans de govern de les cambres oficials de Comerç, Indústria i Navegació de la Comunitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4034

Data del DOGV
:   03-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6492


Data del document
:   27-06-2001

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * cambra de comerç i indústria
    * eleccions

RESOLUCIÓ de 27 de juny de 2001, del director general de Comerç i Consum, sobre renovació dels òrgans de govern de les cambres oficials de Comerç, Indústria i Navegació de la Comunitat Valenciana. [2001/Q6492]
  
Mitjançant Ordre de 25 de juny de 2001, del Ministeri d'Economia, es declara obert el procés electoral per a la renovació dels plens de les cambres de Comerç, Indústria i Navegació. Aquest procés electoral queda obert des del 27 de juny de 2001 i finalitzarà el 15 de juliol de 2002.
  
Pel que s'ha exposat, als efectes de fer públic el cens electoral d'acord amb allò que s'ha previst en l'article 20 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, i també d'obtenir algunes dades que hauran de constar en la futura convocatòria d'eleccions, aquesta Direcció General de Comerç i Consum, resol:
  
Primer
  
El cens electoral que les respectives cambres oficials de Comerç, Indústria i Navegació de la Comunitat Valenciana hauran d'exposar al públic 10 dies després d'obert el procés electoral, i durant el termini de 30 dies naturals, estarà referit a l'últim revisat per cada cambra i haurà de ser modificat d'ofici o a petició de part, amb les altes i baixes degudament justificades pels electors interessats que s'hagen produït fins a 10 dies després del venciment del termini assenyalat d'exposició pública.
  
Segon
  
Les cambres oficials de Comerç, Indústria i Navegació de la Comunitat Valenciana hauran de trametre a la Direcció General de Comerç i Consum i fins al 28 de setembre de 2001, inclusivament, els següents documents:
  
- El nombre de col·legis electorals i la seu de cada un d'ells.
  
- La relació de grups i categories en què s'estructura el Ple de la cambra i el nombre de membres que elegirà cada grup o categoria, amb especificació del nombre de vocals col·laboradors que hauran de formar part del Ple, d'acord amb el Reglament de Règim Interior.
  
- La relació d'electors proposada pel Ple de la corporació als efectes d'elegir, mitjançant sorteig, els representants de les cambres que han de formar part de les juntes electorals.
  
Tercer
  
El sorteig per a l'elecció dels representants de les cambres que han de formar part de les juntes electorals es realitzarà en acte públic, presidit per un representant de la Conselleria d'Indústria i Comerç, el primer dia hàbil següent al de la publicació de la convocatòria d'eleccions en el Diari Oficial de la Generalitat Valenciana.